[{"text_idx": "#000002", "text": "Cyhoeddi \u2018line up\u2019 Tafwyl 2016"}, {"text_idx": "#000004", "text": "Mae line up Gw\u0302yl Tafwyl, gw\u0302yl gelfyddydol Gymraeg Caerdydd wedi ei gyhoeddi, wrth i\u2019r digwyddiad ddychwelyd i Gastell Caerdydd ar yr 2il a\u2019r 3ydd o Orffennaf."}, {"text_idx": "#000005", "text": "Mae\u2019r trefnwyr, Menter Caerdydd wedi datgelu cymysgedd eclectig o fandiau ac artistiaid ar gyfer y digwyddiad eleni sy\u2019n sicr o apelio at gynulleidfa eang. Cyhoeddir yr artistiaid gan lysgennad newydd yr w\u0302yl, seren roc Americanaidd a chyn drymiwr y Flaming Lips, Kliph Scurlock:"}, {"text_idx": "#000006", "text": "\u201cRwy\u2019n edrych ymlaen yn fawr i brofi fy Tafwyl cyntaf. Mae\u2019n rhywbeth rwy wedi clywed pobl yn siarad llawn cyffro amdano, ond rwy ddim wedi bod yma i fod yn bresennol."}, {"text_idx": "#000007", "text": "Rwy wedi symud yn ddiweddar i Gaerdydd o Kansas, yn bennaf oherwydd fy nghariad at y gerddoriaeth unigryw a rhyfeddol sy\u2019n cael ei greu yng Nghymru. Mi fyddai yn Tafwyl eleni heb os!\u201d"}, {"text_idx": "#000011", "text": "Dros y blynyddoedd mae Tafwyl wedi datblygu o ffair fechan i ddigwyddiad dau ddiwrnod yn y castell gyda chynulleidfa o dros 34,000 o bobl yn mynychu llynedd. Mae\u2019r trefnwyr wedi llwyddo i greu digwyddiad unigryw ac arbennig ar gyfer y brifddinas, sydd yn ddathliad balch o bopeth Cymreig."}, {"text_idx": "#000012", "text": "Un o brif atyniadau Tafwyl yw ei fod yn ddigwyddiad rhad ac am ddim, mewn lleoliad eiconig yng nghanol y ddinas, gan ei wneud yn ddigwyddiad hynod hygyrch i bawb; boed yn siaradwr Cymraeg, neu\u2019n cael eu profiad cyntaf o\u2019r iaith a\u2019r diwylliant."}, {"text_idx": "#000013", "text": "Pwysleisiodd Kliph Scurlock, bod modd mwynhau\u2019r digwyddiad, a cherddoriaeth Gymreig, er nad yw\u2019n siarad yr iaith;"}, {"text_idx": "#000014", "text": "\u201cRwy\u2019n deall prin ddim Cymraeg (rwy\u2019n bwriadu cymryd gwersi i gywiro hynny!), ond dwi bob amser wedi mwynhau gwrando ar gerddoriaeth Gymraeg."}, {"text_idx": "#000015", "text": "Mae yna rywbeth am yr iaith sydd yn swnio\u2019n hynod braf i fy nghlust, ac er fy mod yn colli allan ar rai geiriau anhygoel, mae sw\u0302n y geiriau eu hunain yn paentio llun digon byw nad wyf erioed wedi teimlo fel mod i wedi bod yn colli allan."}, {"text_idx": "#000016", "text": "Rwy\u2019n gyffrous iawn i dreulio dau ddiwrnod yn ymgolli yn llwyr mewn amrywiaeth eang o gerddoriaeth Gymraeg yn Tafwyl eleni.\u201d"}, {"text_idx": "#000017", "text": "Mae rhestr lawn o artistiaid yr w\u0302yl i\u2019w weld a\u2019r Wefan Tafwyl."}, {"text_idx": "#000018", "text": "Os hoffech wybod mwy am waith Menter Caerdydd i hyrwyddo\u2019r Gymraeg yn y brif-ddinas, ewch draw i\u2019w gwefan."}, {"text_idx": "#000021", "text": "Creuwyd gan Gwe Cambrian Web Cyf"}, {"text_idx": "#000023", "text": "Mentrau Iaith Cymru is an equal opportunities employer committed to promoting equality, diversity and inclusion."}]